Ju Ŝjuhŭa

Yu Xiuhua (en ĉina (simpligita 余秀华 tradicia 余秀華; pinjine: Yú Xiùhuá; naskiĝinta en 1976) estas ĉina poeto. Ŝi loĝas en malgranda vilaĝo, kaj havas cerban paralizon, kiu malfaciligas ŝian parolon kaj movadon. Sed ŝi ankoraŭ verkas poezion, kaj antaŭ ol januaro 2015, Ŝjuhŭa estis verkinta pli ol du mil poemojn. En 2014, ŝia poemo, "Mi transiris la duonon de Ĉinio por dormi kun vi" (穿过大半个中国去睡你)” reafiŝiĝis ofte en WeChat, kiu notinde pliigis ŝian famon. Dum la sama jaro, la revuo poemo, nacia gazeto de Ĉinio, publikigis ŝian poezion, kiu ankaŭ diskonigis ŝiajn verkojn. Dokumenta filmo pri ŝia famiĝo kaj ŝiaj rilatoj kun ŝia familio ellasiĝis en 2016, kaj montriĝis ĉe diversaj film-festivaloj.

 Biografio 
 Vivo en Hengdian vilaĝo 
En 1976, Ju Ŝjuhua naskiĝis en Hengdian, Shipai, Zhongxiang, Hubejo, Ĉinio, en farmistan familion. Ĉar ŝi naskiĝis kun la piedoj antaŭe, kaj pro hipoksio, ŝi naskiĝis kun cerba paralizo, kiu malfaciligas la paroladon kaj la movadon. Kiam Ju plenkreskiĝis, ŝi povis nek fari farmlaboron nek registriĝi ĉe universitato pro ŝsia malkapablo. Dum sia dua jaro ĉe altlernejo, ŝi ĉesis la studadon, kaj restis hejme senlabore. Post tio, poezio fariĝis ŝia ĉefa fokuso.

Antaŭ ol 2015, Ju ankoraŭ vivis en Hengdian kun siaj gepatroj, vivanta simplan vivon. Hejme, ŝi faris kelkajn hejmajn laborojn, manĝigis la kuniklojn kaj verkis sian poezion. En la kampara medio de Hengdian, al la poezio de Ju mankis legantoj.

 Familio 
En 1995, kiam Ju havis 19 jarojn, ŝi komencis aranĝitan edziniĝon organizitan de ŝia patrino. Ju edziniĝis al Jin Ŝiping (Yin Shiping), 12 jaroj pli aĝa ol ŝi. Li malofte estis hejme, kaj kiam ili estis kunaj, ili ĉiam kverelis. La edziĝo produktis filon. Ju Ŝjuhŭa kaj Jin Ŝiping maledziĝis en septembro 2015. La gepatroj de Ju daŭre provizis ŝiajn vivrimedojn ĝis kiam ŝia antologio eldoniĝis.

En 2016, la patrino de Ju mortis pro pulma kancero.

 Spertoj pri verkado 
En 1998, Ju Ŝjuhŭa verkis sian unuan poemon "Markanta（印痕". En 2009, Ju Ŝjuhŭa komencis verki poezion je regula rapido. Ŝia poezio pritraktas temojn de ŝia amo, korinklino, viv-sentoj, handikapo, kaj la fermita vilaĝo, kiun ŝi ne povas eskapi. En novembro 2014, la gazeto poemo publikigis ŝiajn poemojn.

En januaro 2015, la unua antologio de poezio de Ju, "La lun-lumo falas sur mia maldekstra mano（月光落在左手上)" eldoniĝis de la Presejo de Gŭangŝjia Normala Universitato. Je la 28-an de januaro, Ju elektiĝis vic-prezidanto de la Verkista Asocio de la Urbo Ĝongŝjang de la provinco Hubejo. En februaro de la sama jaro, Hunana Literatura kaj Arta Eldonejo eldonis ŝian poemaron "Ŝanceliĝanta Homa Mondo（《摇摇晃晃的人间》）"

Je la 15-a de majo 2016, la tria libro de Ju Ŝjuhŭa, "Ni amis kaj poste forgesis（《我们爱过又忘记》）" eldoniĝis en Pekino. Je la unua de novembro 2016, dum la tria ĉina ceremonio "Kamparana Literatura Premio", Ju Ŝjuhŭa gajnis la specialan premion "Kamparana Literatura Premio", kaj ricevis 100,000 juanojn.

 Verkoj 
Antologio de poemoj
 La lunlumo brilas ĉe mia maldekstra mano, (ĉine, "Yue Guang Luo Zai Zuo Shou Shang")（《月光落在左手上》）2015 
 Ŝanceliĝanta homa mondo（《摇摇晃晃的人间》）2015 
 Ni amis kaj poste forgesis（《我们爱过又忘记》）2016 
 Haltejo #8: poemoj de Yu Xiuhua, en La Karavano: Nuntempa Ĉina Poezio, Redaktita kaj tradukita de Ĝin Ĝong (Jin Zhong) 大篷车：当代中国诗歌，第八站余秀华诗歌，金重编译

 Trajtoj de ŝia poezio 
La poezio de Ju Ŝjuhŭa inkluzivas temojn de ŝia amo, korinklino, vivo-sentoj, malkapablo kaj la fermita vilaĝo, kiun ŝi ne povas eskapi.

Ŝi verkis plurajn am-poemojn. Kiel virino vivanta ĉe la malsupro de societo, kaj kun difektita korpo, ŝi havas profundajn spertojn de la manko de amo. Ŝi ne kontentiĝas kun la poezia deziro por amo, sed forte montras la malsimplan kaj apartan imagon de virina temo.

Ŝiaj poemoj estas plenaj de la malsimpla signifo de amo kaj la vokado, la seniluziiĝo de amo kaj ĝia realiĝo. Amo igas la poeton pridemandi la ekziston, veron, morton, kaj aliajn metafizikajn problemojn kaj aliajn ontologiajn temojn.

 Referencoj 

Kategorio:Ĉinaj poetoj
Kategorio:Handikapuloj